**ΔΗΜΙΟΥΡΓΙΚΗ ΜΟΥΣΙΚΗ ΑΓΩΓΗ ΣΤΗΝ ΠΡΑΞΗ**

**Εαρινό Εξάμηνο 2019-20**

Στο μάθημα αυτό δίνεται έμφαση τόσο στη δημιουργικότητα, όσο και στην εφαρμογή στην πράξη. Οι συμμετέχοντες στο μάθημα θα πρέπει να είναι σε θέση να προετοιμάσουν, να υλοποιήσουν και να αξιολογήσουν δραστηριότητες, τις οποίες θα χαρακτηρίζει η **δημιουργικότητα** των παιδαγωγών και η προσπάθεια ενίσχυσης της δημιουργικότητας των παιδιών. Γίνεται λοιπόν ένα βήμα προς την **πράξη**.

Βασική προϋπόθεση είναι οι μουσικές δραστηριότητες να εφαρμοστούν σε παιδιά Νηπιαγωγείου. Αυτό μπορεί να γίνει είτε στο πλαίσιο της Πρακτικής Άσκησης, είτε σε οποιοδήποτε άλλο, ανεπίσημο πλαίσιο. Όποιος δηλαδή επιθυμεί να συμμετέχει, θα πρέπει να διασφαλίσει με κάποιον τρόπο, ότι θα μπορέσει να υλοποιήσει σε κάποιο Νηπιαγωγείο (ή και σε άλλο πλαίσιο) το σχέδιο μίας μουσικής δραστηριότητας (τουλάχιστον μία φορά). Θα επιδιωχθεί οι δραστηριότητες να οργανωθούν από ομάδες δύο ατόμων. Όσοι θέλουν να συμμετέχουν στο μάθημα, καλό θα είναι να έχουν ήδη παρακολουθήσει τουλάχιστον ένα από τα μαθήματα μουσικής στο Τμήμα μας.

Θα υπάρξει σύντομη παρουσίαση του σχεδιασμού πριν και αξιολόγηση και αναστοχασμός μετά τη φάση εφαρμογής με τα παιδιά. Σε αυτές τις εργαστηριακές συναντήσεις θα παίρνονται απουσίες.

Για να οργανωθεί η όλη διαδικασία όσο γίνεται καλύτερα, ορίζεται ανώτερος αριθμός των συμμετεχόντων. Παρακαλούνται όσοι ενδιαφέρονται, να δηλώσουν το μάθημα από την **Τετάρτη 5/2 μέχρι και την Τετάρτη 12/2 στο Εργαστήριο Παιδαγωγικής (3ος όροφος) στην κ. Μπουκουβάλα.**

Παρακαλούνται να πάρουν μέρος στο μάθημα οι φοιτήτριες/ές που θα πραγματοποιήσουν την Πρακτική τους στο **3ο, 18ο και 33ο Νηπιαγωγείο**, καθώς εκεί θα υλοποιηθούν και κάποια projects με μουσική, τα οποία θα αποτελούν μέρος του μαθήματος. Μπορούν να δηλωθούν στο μάθημα, ακόμη και αν θα έχει συμπληρωθεί η λίστα συμμετεχόντων. Η συμμετοχή στα projects αυτά θα σχετίζεται με τη συμμετοχή στα εργαστήρια του μαθήματος.

Παρακαλώ, να ενημερώνεστε τακτικά στη σχετική σελίδα του μαθήματος στο ecourse (κωδικός music4).